**Pravilna njega, sretna beba… čak i kad ste na putu!**

*Za to će se pobrinuti Pampers i INA, te će na odabranim Ininim benzinskim postajama roditeljima biti dostupni Pampersovi kutci za previjanje beba, čime im se olakšavaju duga putovanja.*

**Zagreb, ožujak 2015. –** Tijekom prvih mjeseci života, od vitalne je važnosti pravilno njegovati osjetljivu bebinu kožu i držati je suhom. Bebu treba previjati što češće, točnije barem 6-8 puta dnevno. Dakako, to nije problem kad ste kod kuće. No, što napraviti kad ste na putu?

Suha beba je sretna beba, a tko to zna bolje od Pampersa. Iz tog se razloga, Pampers uključio kao partner u obnovu kutaka za mame i bebe na 20 odabranih Ininih benzinskih postaja. Obnova bi trebala biti dovršena do ljetne sezone, a na istim će postajama tijekom ožujka biti uveden prošireni asortiman proizvoda za njegu beba.

Na benzinskoj postaji Vukova Gorica već je obnovljen kutak za mame i bebe**.** Ondje roditelje u modernom i ugodnom ambijentu očekuje potrebna oprema za njegu njihovih beba - stolić i podloga za prematanje, kanta za pelene, stolica za dojenje i dezinfekcijsko sredstvo za ruke. Prigodne dječje dekoracije u prostoru dodatno stvaraju ugodan ambijent za djecu i njihove obitelji.

U to se uvjerila **naša poznata voditeljica i mlada mama Zlata Muck koja je podijelila s nama svoje oduševljenje ovim novitetom** i rekla ”Razveselio me ovaj mali privatni, ugodni kutak koji nama mamama, a i tatama, uvelike olakšava pripreme i samo putovanje u zemlji. Putovanje s malim djetetom nije jednostavno i zahtjeva dosta planiranja, pa je veliko olakšanje znati unaprijed da te čekaju ovakvi punktovi”.

“Kod odabira postaja za preuređenje Pampers i INA su se orijentirali na benzinske postaje na autocestama, kako bi obiteljima s malom djecom olakšali putovanja, osigurali mjesto za odmor, kao i previjanje djeteta te kupovinu proizvoda za djecu. Ova inicijativa samo je jedan u nizu primjera kojima Pampers, osim svojim proizvodima, pokušava na konkretan način olakšati ovo uzbudljivo vrijeme u životima roditelja”, izjavila je u **ime tvrtke P&G Antonija Svirčić**, Customer & Channel Marketing Manager.

„INA kontinuirano prati i prilagođava se željama i potrebama svojih potrošača. Iz tog razloga na benzinske postaje uvodimo nove sadržaje, kao što je ovaj obiteljski kutak, za koji smo sigurni da će olakšati putovanje mnogim roditeljima i njihovim najmlađim članovima obitelji“, rekao je **Borko Buturac, direktor Inine Službe upravljanja kategorijama negoriva**.

Do početka ljetne sezone Pampersova previjališta bit će dostupna na još 19 Ininih benzinskih postaja: Virovitica-Radićeva, Knin-grad, Zir-istok, Zir-zapad, Brinje-istok, Brinje-zapad, Gradna-jug, Gradna-sjever, Novi Marof-istok, Novi Marof-zapad, Kozjak-jug, Kozjak-sjever, Prokljan-jug, Prokljan-sjever, Rastovica, Spačva-Lubanj, Bačva-jug, Bačva-sjever i Lepa Bukva.

**#**

P&G donosi proizvode koje koristi gotovo 5 milijardi ljudi diljem svijeta. Njegova široka ponuda uključuje niz pouzdanih, kvalitetnih, vodećih tržišnih marki kao što su Always®, Ambi Pur®, Ariel®, Bounty®, Charmin®, Crest®, Dawn®, Downy®, Duracell®, Fairy®, Febreze®, Gain®, Gillette®, Head & Shoulders®, Lenor®, Olay®, Oral-B®, Pampers®, Pantene®, SK-II®, Tide®, Vicks®, Wella® i Whisper®. P&G-ova predstavništva prisutna su u 70-ak zemalja diljem svijeta. Za najnovije vijesti i ostale informacije o P&G-u i njegovim markama posjetite [www.pg.com](http://www.pg.com)

##

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, u Hrvatskoj. U području istraživanja i proizvodnje nafte i plina, INA danas osim u Hrvatskoj posluje i u Angoli i Egiptu. Prerada nafte odvija se u Ininim rafinerijama nafte RN Rijeka i RN Sisak, dok se regionalna maloprodajna mreža sastoji od 442 benzinske postaje u Hrvatskoj i u susjednim zemljama.

*Za više informacija obratite se Ininom PR-u: Tel: 01 6450 552|Fax: 01 6452 406| @:* *pr@ina.hr* *ili agenciji Abrakadabra integrirane komunikacije: Željka-Stella Lučev, PR Senior m: +385 95 777 1116, email:* *zeljka.stella.lucev@abrakadabra.hr*